XUQUUQDAADA OGOW

Takoorka Jihada Galmada 

iyo Aqoonsiga Jinsiga

Xafiiska OFCCP Waxuu Adiga Kaa 

Dhawraa Takoorka ama Kalasooca 

Ku salaysan Jihada Galmada iyo 

Aqoonsiga Jinsiga

Xafiiska Barnaamijyada Adeecidda Qandaraaska Federaali 

ah / Office of Federal Contract Compliance Programs 

(OFCCP) waxuu hirgeliyaa Amarka Madaxweynaha 

(Executive Order) ee 11246, ee la beddelay, kaasoo 

mamnuucaya in qandaraasleyaasha federaali ah iyo 

qandaraasleyaasha ka sii hooseeya ay shaqaalaha iyo 

shaqo codsadeyaasha u geystaan takoor ku salaysan 

jihadooda galmada ama aqoonsigooda jinsiga. 

1. Maxuu xafiiska OFCCP ku qeexaa jihada 

galmada iyo aqoonsiga jinsiga? 

“Jihada galmadu” waxay tilmaamaysaa soo jiidashada 

jirka, jeceylka, iyo/ama shucuureed ee uu shakhsigu ka 

dareemo dadka kale ee ay isku jinsi yihiin iyo/ama jinsi 

kaladuwan yihiin. Tusaalooyinka jihada galmada waxaa 

ka mid ah jinsiga kale u tage, khaniisad, khaniis, iyo 

labada jinsi u tage.

Ereyga “aqoonsiga jinsigu” waxuu tilmaamayaa jinsiga 

uu qofku niyaddiisa ka dareensan yahay in uu yahay. 

Waxaa laga yaabaa in uu kaasi ku toosan yahay iyo in kale 

jinsiga qofka lagu sheegay markii uu dhashay, waxaana 

laga yaabaa in dadka kale loo muujiyo iyo in kale.

2. Waa maxay takoorka ama kalasooca ku salaysan 

jihada galmada iyo aqoonsiga jinsigu? 

Takoorka shaqada ka yimaadda waxuu caadi ahaan 

dhacaa marka loo-shaqeeyuhu uu adiga, shaqaalaha 

ama shaqo codsadaha, kuula dhaqmo si aanan kuu 

wanaagsanayn sababtoo ah jihadaada galmada ama 

aqoonsigaaga jinsiga. Takoorku waxuu weliba dhacaa 

marka siyaasadaha ama nidaamyada caddaali u muuqda 

ee loo-shaqeeyuhu ay saamayn weyn oo xun u keenaan 

shaqaalaha ama shaqo codsadeyaasha sababtoo ah 

jihadooda galmada ama aqoonsigooda jinsiga.

3. Waa maxay xuquuqda aan haysto?

Waxaad adigu xaq u leedahay in aad ka 

shaqayso meel ama goob uu ka maqan yahay 

takoorku, xataa kadeedista, ku salaysan 

jihadaada galmada ama aqoonsigaaga jinsiga. 

Adiga laguma kadeedi karo, hoos laguuma 

dejin karo, laguma eryi karo, lagaama dhimi 

karo mushaarka, laguuma diidi karo shaqada, 

ama si kaloo aanan kuu wanaagsanayn 

laguulama dhaqmi karo sababtoo ah jihadaada 

galmada ama aqoonsigaaga jinsiga. Marka qaar 

laga soo qaato, qandaraasleyaashu MA:

• Weydiin karaan shaqaalaha ama shaqo 

codsadeyaasha macluumaad ama caddayn 

aqoonsi oo aanay weydiinin dhammaan 

shaqaalaha ama shaqo codsadeyaasha kale, 

xataa macluumaadka caafimaadeed ee 

khuseeya aqoonsigooda jinsiga;

• Diidi karaan in shaqaalaha iyo shaqo 

codsadeyaashu ay isticmaalaan musqusha 

ku toosan aqoonsigooda jinsiga;

• Kadeedi karaan shaqaalaha iyo shaqo 

codsadeyaasha sababtoo ah jihadooda 

galmada ama aqoonsigooda jinsiga;

• Diidi karaan in dadka isku jinsi ah ee si sharci ah 

isku qaba ay helaan isla faa’iidooyinka ama dheefaha 

ay ugu deeqaan dadka is qaba ee 

labada jinsi kala ah; ama 

• Diidi karaan in lammaanaha isku jinsi ah ee xiriir 

sharci ah ku wada jira ama guri keliya lammaane ku 

ah ay helaan isla faa’iidooyinka ama dheefaha ay ugu 

deeqaan lammanaha labada jinsi kala ah ee xiriirrada 

noocaas ah ku wada jira.

4. Maxuu xafiiska OFCCP dhawraa?

Xafiiska OFCCP waxuu dhawraa xuquuqda shaqaalaha 

iyo shaqo codsadeyaasha shirkadaha ganacsi kula jira 

Dawladda Federaali ah. Waxaa taas ka mid ah shaqaalaha 

bangiyada, shirkadaha farsamada isgaarsiinta, warshadaha 

xirxiridda hilibka, dukaannada wax iibiya, warshadaha 

wax soo saara, shirkadaha xisaabinta, iyo shirkadaha 

dhismaha, marka qaar laga soo qaato.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
5. Maxaan sameeyaa haddii aan u arko in looshaqeeyahaygu uu aniga ii geystey takoor ku 

salaysan jihadayda galmada ama aqoonsigayga 

jinsiga?

Waxaad cabasho u diri kartaa xafiiska OFCCP haddii 

aad u aragto in adiga takoor lagaaga geystey shaqada 

ama markii aad shaqo codsanaysay. Uma baahnid in 

aad hubtid in loo-shaqeeyahaagu uu yahay qandaraasle 

federaali ah ama qandaraasle ka sii hooseeya si aad 

cabasho u dirto.

6. Sideen cabasho ugu diraa xafiiska OFCCP?

Waxaad takoor cabasho ka diri kartaa adigoo:

• Internetka foom ku buuxinaya kuna diraya marka aad 

gasho Barta internetka xafiiska OFCCP;

• Shakhsi ahaan foom ku buuxinaya mid ka mid ah 

xafiisyada OFCCP; ama

• Foom aad buuxisay boostada, e-mail, ama fakis ugu 

diraya xafiiska goboleed ee OFCCP ee u xil saaran 

goobta uu ka dhacay takoorka aad ku eed sheeganayso.

Waxaa foomka laga heli karaa internetka halkan 

http://www.dol.gov/ofccp/regs/compliance/

pdf/pdfstart.htm iyo isagoo warqad ku daabacan 

dhammaan xafiisyada OFCCP. Si aad u ogaato 

xafiiska kuugu dhow, booqo liiska xafiisyada OFCCP 

ee internetka kaga yaalla halkan http://www.dol.

gov/ofccp/contacts/ofnation2.htm. 

Waa in aad xasuusato in aad saxiixdo foomkaaga 

cabashada ee aad buuxisay. Haddii aad sidaas samayn 

weydo, xafiiska OFCCP waxuu weli kaa qaadi doonaa 

cabashada laakiin baaraha xafiiska OFCCP ayaa ku 

weydiin doona in aad foomka saxiixdo marka dambe ee 

uu ku waraysto. Cabashooyinka ku eed sheegaya takoorka 

ku salaysan jinsiyadda, midabka, diinta, jinsiga, jihada 

galmada, aqoonsiga jinsiga, ama asalka waddameed waa 

in lagu diro muddo 180 maalmood ah ka dib taariikhda 

uu dhaco takoorka lagu eed sheegto, haddii aanan sabab 

fiican lagu kordhinin waqtiga lagu diro. Isla waqtigaas 

180 maalmood ah ayaa ku dabbakhan cabashooyinka ku 

eed sheegaya takoorka ka yimaadda ka hadlidda, ka shaac 

qaadidda, ama weydiimo ka dirista mushaarka.

7. Miyuu loo-shaqeeyahaygu aniga shaqada 

iga eryi karaa, hoos iigu dejin karaa, ama 

iila dhaqmi karaa si aanan ii wanaagsanayn 

cabashada aan diray awgeed?

Maya. Waa sharci darro in loo-shaqeeyahaagu uu kaaga 

aargoosto dirista cabasho ama ka qaybqaadashada 

baaritaan la wado. Xeerasha xafiiska OFCCP ayaa kaa 

dhawraya kadeedista, cabsigelinta, hanjabaadda, 

khasabka, ama aargoosashada kaaga yimaadda marka

aad xuquuqdaada adeegsato. 

8. Miyaan cabashada takoorka ku saabsan u diri 

karaa xafiiska OFCCP iyo weliba Guddiga gaar 

ah ee U sinnaanta Fursadaha Shaqada / Equal 

Employment Opportunity Commission (EEOC)?

Haa, haddii aad u dirto xafiiska OFCCP iyo guddiga EEOC 

labadoodaba, waxaa cabashadaada baari doonta hay’adda 

habboon. Mararka qaar, waxaa laga yaabaa in xafiiska 

OFCCP iyo guddiga EEOC ay ku go’aan gaaraan in ay ka 

wada shaqeeyaan baaritaanka cabashadaada.

Xafiiska OFCCP waxuu caadi ahaan hayaa cabashooyinka 

laga diro qandaraasleyaasha federaali ah ee ku eed sheegaya 

takoorka ku salaysan jihada galmada ama aqoonsiga 

jinsiga ee qofka. Xafiiska OFCCP waxuu weliba caadi 

ahaan hayaa cabashooyinka laga diro qandaraasleyaasha 

federaali ah marka ay u muuqato in ay jirto caadada takoor 

loo geysto koox shaqaale ama codsadeyaal ah, iyo kuwa 

ku eed sheegaya takoorka ku salaysan naafonimada ama 

xaaladda halyeyga dhawran. Caadi ahaan, xafiiska OFCCP 

waxuu hayaa cabashooyinka laga diro qandaraasleyaasha 

federaali ah ee ku eed sheegaya takoorka ka yimaadda 

marka qofku su’aalo ka jeediyo, ka hadlo, ama shaaca ka 

qaado mushaarka. 

9. Maxaa dhacaya haddii la soo helo in aan dhibbane 

u noqday takoorka shaqada ka yimaadda? 

Waxaa laga yaabaa in aad xaq u yeelato tallaabo wax lagu 

saxo oo adiga ku gelinaysa xaaladdii aad ku sugnaan 

lahayd haddii takoorku uusan weligiis dhicin. Waxaa 

laga yaabaa in aad xaq u yeelato in shaqo lagu siiyo, lagu 

dallacsiiyo, dib laguugu celiyo shaqada, ama shaqo kale 

laguu diro. Waxaa weliba laga yaabaa in aad xaq u yeelato 

in lagu siiyo mushaar dib laguugu soo celiyo, mushaar 

hore laguu sii siiyo, in mushaarka laguu kordhiyo ama 

tallaabooyinkan wax lagu saxo oo isku jira. Maxaa dheer, 

haddii xafiiska OFCCP uu soo helo in qandaraaslaha 

federaali ah ama qandaraaslaha ka sii hooseeya uu takoor 

ama kalasooc geystey, waxuu xafiiska OFCCP ku dhaqaaqi 

karaa in shirkadda laga reebo ama laga saaro tixgelinta 

qandaraasyada federaali ah ee mustaqbalka ama in la tirtiro 

qandaraasyada shirkaddu hadda haysato ama isbeddellada 

qandaraaska lagu samaynayo. 

Wixii macluumaad dheeraad ah:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Fadlan ogsoonow in xaashidan xaqiiqada lagu bixinayo macluumaad guud. 

Looguma tala galin in ay beddesho sharciga iyo shuruucda dhab ahaan 

khuseeya barnaamijka halkan ku sharraxan.

Dib loo habeeyay Sebtember 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp